[{"text_idx": "#000002", "text": "See oli siis Hedoni kooli enda poolt organiseeritud nagu ma aru saan ja andis vanematele vo\u0303imaluse natuke puhkusega venitada. Seal sai nii nalja, naeru, ma\u0308ngu kui ka sporti. Ka\u0308idi Vabao\u0303humuuseumis, rannas, tehti lo\u0303kkeplatsil tuld, ku\u0308psetati metsas, meisterdati vulkaane ja tehti teatrietendusi."}, {"text_idx": "#000004", "text": "Hinnas toitlustamine ja surfivarustuse kasutamine + soodukad sama pere lastele ja varem laagrites osalenutele."}, {"text_idx": "#000005", "text": "Surfylaagris oli Hedon teist korda ja tahab juba uuesti minna. Toimub see Kakuma\u0308e Havenis ja iga pa\u0308ev on no\u0308 erinev tegevus \u2013 lisaks ujumisele saavad nad proovida tiivasurfi, lainesurfi, skimboardingut, aerusurfi, purjelauda, lohesurfi \u2013 aga mitte ainult \u2013 neil oli ka na\u0308iteks to\u0303uksi- ja rulakoolitus, lisaks matkad ja taimera\u0308nnakud, jooga ja isegi merepa\u0308a\u0308steo\u0303pe, mille u\u0308le Hedonil oli kuidagi ekstra hea meel. Vo\u0303ib-olla selle pa\u0308rast, et sa valiti modelliks ja na\u0308idati, kuidas valesti valitud pa\u0308a\u0308stevestist vo\u0303ib va\u0308lja libiseda ja hullemal juhul a\u0308ra uppuda. Ehk siis o\u0303petati neile kuidas aidata vees ha\u0308dasolijat, kuidas teda u\u0308ldse ma\u0308rgata, kuhu helistada ja abi kutsuda ja kuidas ise ha\u0308das olles tegutseda."}, {"text_idx": "#000006", "text": "Lisainfo laagri kohta nende kodulehel \u2013 surfy.ee"}, {"text_idx": "#000008", "text": "Pa\u0308rast esimest pa\u0308eva oli laps sillas \u2013 neil ka\u0308is pitsameister, nad hakkisid supi jaoks peeti, ka\u0308isid raamatukogus retsepte ostsimas.. Botaanikaaias maitsetaimedega tutvumas, keerasid sushit, tegid ise pulgakomme, ku\u0308lastasid Tervishoiumuuseumit, tutvusid Tu\u0308rgi restorani telgitagustega, kokkasid nii hommiku kui o\u0303htuso\u0308o\u0308ki, pidasid piknikke ja matkasid."}, {"text_idx": "#000011", "text": "Kus laagrites teie lapsed suvel ka\u0308isid?"}, {"text_idx": "#000012", "text": "Spikerdaks siis ise ja\u0308rgmiseks aastaks. Ilmselt tahab Hedon uuesti surfilaagrisse minna ja mulle endale tundus see Va\u0308ike Pa\u0308ike spordilaager lahe, kuhu teda panna. U\u0308ldse tahaks ta saata kuskile metsalaagrisse vo\u0303i sellisesse elluja\u0308a\u0308mislaagrisse, aga pa\u0308ris sinna noorkotkastesse ka panna ei taha."}]